Maharashtra: पुणे के एक अस्पताल में लाशों की हुई अदला बदली, परिजनों का फूटा गुस्सा
पुणे के एक अस्पताल पर दो महिलाओं के शवों की अदला-बदली करने का आरोप लगा है. मृतक के परिजनों का दावा है कि शव दूसरे परिवार को दिया गया जहां उसका अंतिम संस्कार भी किया गया....
Dead Bodies Exchanged in Pune Hospital: कहते है मरने के बाद अगर अपने कुल के मुताबिक श्राद्ध ना किये जाएँ तो आत्मा को शांति नहीं मिलती। आत्मा इस मृत्यु लोक में ही भटकती रहती हैं। इसलिए मरने के बाद परिजनों का सही से पिंड दान करना बहुत जरुरी होता है। ऐसे में एक मामला महाराष्ट्र के पुणे से आया है। दरअसल पुणे के एक अस्पताल पर दो महिलाओं के शवों की अदला-बदली करने का आरोप लगा है। मृतक के परिजनों का दावा है कि शव दूसरे परिवार को दिया गया जहां उसका अंतिम संस्कार भी किया गया। बुधवार 19 अक्टूबर को अस्पताल के परिजनों ने डीन के कार्यालय में भी तोड़फोड़ की। घटना पिंपरी थाना क्षेत्र के यशवंतराव चव्हाण मेमोरियल अस्पताल (YCMH) की है।
पुलिस के मुताबिक, दो महिलाओं के शव मंगलवार 18 अक्टूबर की रात को अस्पताल के मुर्दाघर में लाए गए थे। इनमें से एक 60 वर्षीय महिला का था जिनकी दीवार गिरने के कारण मौत हो गई थी। वहीं दूसरा शव 57 वर्षीय महिला का था। उनकी मृत्यु कैंसर से हुई थी।
इस पूरे मामले पर पिंपरी थाना प्रभारी वरिष्ठ निरीक्षक शंकर अवताड़े ने इंडियन एक्सप्रेस को बताया कि "प्रारंभिक जांच में पता चला है कि बुधवार सुबह 57 वर्षीय महिला के परिजन जब शव लेने पहुंचे तो उन्हें 60 वर्षीय महिला का शव दिया गया। इसके बाद जब 60 वर्षीय महिला के परिजन शव लेने पहुंचे तो इस गड़बड़ी का पता चला।
पुलिस ने बताया कि 60 वर्षीय महिला के परिजनों ने अस्पताल में हंगामा किया और डीन डॉ राजेंद्र वाबल के केबिन में तोड़फोड़ की। प्रशासन और पुलिस दोनों ही मामले की जांच कर पता लगा रहे हैं कि गड़बड़ी किस वजह से हुई। खैर अब इसे अस्पताल की लापरवाही कहे या गलती ये तो जांच के बाद ही पता चलेगा।
- आपको हमारी ये खबर कैसी लगी हमें कमेंट करके बताइए और ऐसे ही खबरों के लिए पढ़ते रहिए timesdrop.